CELEX: 62010TN0204
Language: fi
Date: 2010-05-03 00:00:00
Title: Asia T-204/10: Kanne 3.5.2010 — Lancôme parfums et beauté & Cie v. SMHV — Focus Magazin Verlag GmbH (COLOR FOCUS)

3.7.2010   
            
            
               FI
            
            
               Euroopan unionin virallinen lehti
            
            
               C 179/51
            
         Kanne 3.5.2010 — Lancôme parfums et beauté & Cie v. SMHV — Focus Magazin Verlag GmbH (COLOR FOCUS)
   (Asia T-204/10)
   2010/C 179/88
   Kannekirjelmän kieli: englanti
   
      Asianosaiset
   
   
      Kantaja: Lancôme parfums et beauté & Cie (Pariisi, Ranska) (edustajat: asianajajat A. von Mühlendahl ja S. Abel)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Focus Magazin Verlag GmbH (München, Saksa)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) toisen valituslautakunnan 11.2.2010 asiassa R 238/2009-2 tekemä päätös on kumottava
            
         
               —
            
            
               sisämarkkinoiden harmonisointiviraston (tavaramerkit ja mallit) mitättömyysosaston 16.12.2008 asiassa 990 C tekemä päätös on kumottava
            
         
               —
            
            
               vastapuolena valituslautakunnassa olleen yrityksen esittämä vaatimus siitä, että kantajan yhteisön tavaramerkkirekisteröinti COLOR FOCUS, rekisteröintinumero 1327410, julistetaan mitättömäksi, on hylättävä siltä osin kuin vaatimus perustuu yhteisön tavaramerkkiin FOCUS, rekisteröintinumero 453720
            
         
               —
            
            
               vastaaja on velvoitettava korvaamaan oikeudenkäyntikulut, mukaan lukien kantajalle valituslautakunnassa käydystä menettelystä aiheutuneet oikeudenkäyntikulut
            
         
               —
            
            
               vastapuoli valituslautakunnassa on velvoitettava korvaamaan oikeudenkäyntikulut, mukaan lukien kantajalle valituslautakunnassa käydystä menettelystä aiheutuneet oikeudenkäyntikulut, jos siitä tulee väliintulija tässä asiassa.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”COLOR FOCUS” luokkaan 3 kuuluvia tavaroita varten — yhteisön tavaramerkkirekisteröinti N:o 1327410
   
      Yhteisön tavaramerkin haltija: Kantaja
   
      Yhteisön tavaramerkin mitättömäksi julistamista koskevan vaatimuksen esittäjä: Vastapuoli valituslautakunnassa
   
      Mitättömäksi julistamista koskevan vaatimuksen esittäjän tavaramerkkioikeus: Luokkiin 3, 6, 7, 9, 14, 16, 21, 25, 28, 29, 32, 33, 35, 38, 39, 41 ja 42 kuuluvia tavaroita ja palveluja varten rekisteröity yhteisön tavaramerkki ”FOCUS”, rekisteröintinumero 453720 ja useita yhteensä 24 luokkaan kuuluvia tavaroita ja palveluja varten rekisteröity saksalainen sanamerkki ”FOCUS”, rekisteröintinumero 394077564
   
      Mitättömyysosaston ratkaisu: Yhteisön tavaramerkki julistettiin mitättömäksi
   
      Valituslautakunnan ratkaisu: Valitus hylättiin
   
      Kanneperusteet: Kantaja esittää kanteensa tueksi kaksi kanneperustetta.
   Ensimmäisellä kanneperusteellaan kantaja väittää, että riidanalainen päätös on neuvoston asetuksen (EY) N:o 207/2009 53 artiklan 1 kohdan a alakohdan, kun sitä sovelletaan yhdessä 8 artiklan 1 kohdan b alakohdan kanssa, vastainen, koska siinä todetaan tavaramerkkien ”COLOR FOCUS” ja ”FOCUS” välillä olevan sekaannusvaara. Kantajan mukaan valituslautakunta teki virheen, kun se ei suorittanut erityistä arviointia tämän toteamuksen, joka edellyttää erottamiskyvyn ja samankaltaisuuden arviointia, osalta, ja riidanalaisen päätöksen perustelut ovat tämän vuoksi olennaisesti puutteelliset.
   Toisella kanneperusteellaan kantaja esittää, että riidanalaisessa päätöksessä ei otettu huomioon yleistä oikeusperiaatetta, jonka mukaan kukaan ei voi tukeutua muodolliseen oikeudelliseen asemaan, jos se merkitsee oikeuden väärinkäyttämistä.